**המכללה לביטחון לאומי**

# אישי

מפקדת המכללות 871   
המכללה לביטחון לאומי   
מדריך צוות 3   
‏02 יולי 2020

**הנדון: משוב שנתי תא"ל רומן גופמן**

1. רומן קצין מיוחד אשר בכל מקום שיגיע אליו יאתגר את הממונים עליו ואת עצמו. מדובר בקצין חושב ומעמיק אשר לוקח את הלמידה "צעד אחד קדימה" במובן החיובי. רומן אינו קונפורמיסט ואינו חושש מלהביע דעה גם שדעתו איננה פופולרית.
2. רומן מתנהל כבכיר ההופעה והייצוגיות שלו ללא רבב הוא מקיים שיח תרבותי והנו בעל יכולות הקשבה ופתיחות לביקורת תוך שהוא יודע להכיל דעות שונות. במהלך השנה רומן עבר "מסע" לגילוי עצמי ובירור מציאות. ואף ביצע שינוי אישי בהתנהלות שלו כתוצאה מקבלת ביקורת וחניכה.
3. רומן בעל כושרי למידה עצמאים, גילה יכולות למידה גבוהות ,סקרנות, יוזמה אכפתיות ויכולת הובלה של בכירים. מנהיגותו בוטחת ומשתפת.
4. רומן מגלה יכולות אישיות גבוהות הוא בעל חשיבה מערכתית ויכולת הקשה מתחום לתחום. ניכר כי אינו "קופא על השמרים" והוא כל הזמן חותר להשתפרות ולהתקדמות. עובדה זו ניכרת במעורבות העמוקה שלו בנעשה בקורס וביכולת שלו לשאול שאלות.
5. רומן בעל יחסי אנוש טובים מאוד עובדה אשר תורמת ליצירת קשרים בלתי פורמלית עם מרבית משתתפי המב"ל ובכלל זה המשתתפים הבין לאומים.
6. רומן עמד בכל חובותיו בשנת הלימודים במב"ל בצורה טובה מאוד והוא שייך לחלק העליון של המחזור.
7. תודה על השותפות לאורך כל שנת הלימודים, למדתי ממך.
8. מאחל לך הצלחה כמפקד אוגדה 210 ובהמשך הדרך.

יישר כוח, בברכה

יהודה יוחננוף אל"מ (מ')  
מדריך צוות 3